අරුණි රාජපක්ෂ

අරුණි මධූෂා රාජපක්ෂ ශ්‍රී ලාංකික නිළියක, නිවේදිකාවක සහ දක්ෂ නිරූපිකාවක වෙයි. 2007 වර්ෂයේ ශ්‍රී ලංකා විශ්ව රූ රැජින කිරුළ හිමිකරගත්තේද ඇයයි.

ශ්‍රී ලංකා රූ රැජින
2005 වර්ෂයේදී පැවැති කැප්රි රූ රැජිණ තරඟයේ ජයග්‍රහණය හිමි කර ගනිමින්, ප්‍රථම වතාවට රූ රැජින කිරුළක් හිමිකරගත් අරුණි, 2007 වසරේදී ශ්‍රී ලංකා රූ රැජින ලෙසද කිරුළ හිමිකරගත්තාය. එම වසරේදීම ශ්‍රී ලංකාව නියෝජනය කරමින් ජාත්‍යන්තර රූ රැජින තරඟයට සහ ජාත්‍යන්තර සංචාරක රූ රැජිණ තරඟයටද ඉදිරිපත් වූ ඇය, 2008 වසරේදී විශ්ව රූ රැජින තරඟයේදීද ශ්‍රී ලංකාව නියෝජනය කලාය. 2007 වසරේ ජාත්‍යන්තර රූ රැජින තරඟයේදී අවසන් තරඟකාරියන් 15 දෙනා අතරට සුදුසුකම් ලැබීමට අරුණි සමත් වූවාය.

රංගන ක්ෂේත්‍රයට පිවිසීම
2012 වර්ෂයේ නිකුත් වූ සුපර් සික්ස් චිත්‍රපටිය හරහා ශ්‍රී ලංකා සිනමා ක්ෂේත්‍රයට පිවිසි අරුණි, ඊට පොරෝතුව මෙරට රූපවාහිනී වෙළෙඳ දැන්වීම් ගණනාවකටද සිය රංගන දායකත්වය ලබා දී තිබෙයි.

රංගනයන්

 වසර  චිත්‍රපටිය  චරිතය  අධ්‍යක්ෂණය  2012   සුපර් සික්ස්  ෂෙරින් උදාර පල්ලියගුරුගේ 2015  මහරජ ගැමුණු  රන්මැණිකා  ජයන්ත චන්ද්‍රසිරි 2015  ඇඩ්‍රස් නෑ  නතාලියා  ජැක්සන් ඇන්තනී 2016  පත්තිනි  මාධවී  සුනිල් ආරියරත්න 2016  ආදරණීය කතාවක්  දෙව්ලි  ප්‍රියන්ත කොළඹගේ 

ආශ්‍රිත

බාහිර සබැඳි
අරුණි රාජපක්ෂ ඉන් සිංහල සිනමා ඩේටාබේස්

ප්‍රවර්ගය:1984 උපත්